open-index/open-wikipedia-markdown huggingface dataset:
דיפאומורפיזם

בגאומטריה דיפרנציאלית, **דיפאומורפיזם** הוא אמצעי לזהות שני מבנים דיפרנציאליים כזהים עד כדי שם. זהו איזומורפיזם של מבנים עם שימור אינווריאנטים דיפרנציאליים.

בדומה לאיזומורפיזם ולהומאומורפיזם הזיהוי נעשה באמצעות פונקציה חד חד ערכית ועל מיריעה חלקה M ליריעה חלקה N. נאמר שפונקציה כזו היא **דיפאומורפיזם** אם היא חלקה, והפונקציה ההפוכה לה גם כן חלקה. הגדרה זו דומה להגדרת ההומאומורפיזם ששם פונקציה בין מרחבים טופולוגיים היא הומאומורפיזם אם היא רציפה, וגם הפונקציה ההפוכה לה רציפה.

בצורה דומה למושגים הקשורים, נאמר ששתי יריעות הן **דיפאומורפיות** אם קיימת פונקציה שהיא דיפאומורפיזם ביניהן. יחס זה מהווה יחס שקילות על מחלקת כל היריעות הדיפרנציאליות.

לדוגמה הקטע (0,1) והקרן (1, \infty ) דיפאומורפיות על ידי הדיפאומורפיזם x \mapsto \frac{1}{x}.

לעומת זאת הפונקציה f(x)=x^3 איננה דיפאומורפיזם בין הישר הממשי לעצמו, כיוון שהפונקציה ההפוכה, \sqrt[3]{x} איננה גזירה בנקודה x=0. לעומת זאת, פונקציה זו היא הומאומורפיזם בין הישר הממשי לעצמו.

פונקציה F נקראת  בסביבה של נקודה p, אם קיימת סביבה פתוחה p \in U, כך ש-F היא דיפאומורפיזם בין U ו-F(U). לפי משפט הפונקציות ההפוכות אם F פונקציה חלקה כך שהנגזרת של F בנקודה p הפיכה, אז F היא דיפאומורפיזם מקומי בנקודה p.

כל דיפאומורפיזם הוא גם הומאומורפיזם (כאשר מסתכלים על היריעות כמרחבים טופולוגיים), כי כל פונקציה חלקה היא בפרט רציפה, אבל לא להפך. קיימות יריעות חלקות שהומאומורפיות זו לזו אך לא דיפאומורפיות. מאבחנה זו נובע, לדוגמה, שאם שתי יריעות הן דיפאומורפיות אז הן בעלות אותו ממד.

## קישורים חיצוניים

קטגוריה:גאומטריה דיפרנציאלית
קטגוריה:יחסי שקילות
קטגוריה:מורפיזמים
1075

## אירועים

## נולדו
* רבי יהודה הלוי, פילוסוף, רופא ומגדולי המשוררים וההוגים של היהדות בימי הביניים
* מגנוס ארלנדסון הקדוש, שליט אורקני בתחילת המאה ה-12
* לותאר השלישי, קיסר האימפריה הרומית הקדושה משנת 1133, מלך גרמני משנת 1125, דוכס סכסוניה משנת 1106

## נפטרו

## לוח שנה

## קישורים חיצוניים
פחמון (פטרייה)

**פחמון** (שם מדעי: *Ustilago*) היא סוג של פטרייה טפילה הגדלה על צמחים שונים.

## מאפיינים
פטרייה זו נפוצה ברוב חלקי העולם, נטפלת לסדרת הדגנאים, בעיקר למשפחות הדגניים (חיטה, שעורה, שיבולת שועל, תירס ודורה) והגמאיים (גומא ואגמון).

הפחמון היא טפיל מוחלט, משמע, היא אינה יכולה להשלים מחזור החיים ללא פונדקאי – היא מתפתחת בשחלה של צמחים דגנאים, על תפרחות או על קדקודי צמחייה ובעפצים.

הפחמון מפתחת כמות רבה מאוד של נבגים שחורים (שמה נגזר מהדמיון בין צבע הנבגים לצבעו של פחם), כאשר הנבגים מתפזרים הם צובעים את היבול, ומורידים את ערכו הן בגלל החשש להידבקות, והן בשל מראהו.

כאשר הנבגים מתפזרים הם נכנסים לתפרחות ומדביקים את הזרעים של הדור הבא.

## במקרא
בפרשת כי תבוא (דברים כ"ח, כ"ב) מוזהרים עם ישראל בקללות שונות אם יסורו מדרכי האל: "יַכְּכָ֣ה יְ֠הֹוָ֠ה בַּשַּׁחֶ֨פֶת וּבַקַּדַּ֜חַת וּבַדַּלֶּ֗קֶת וּבַֽחַרְחֻר֙ וּבַחֶ֔רֶב וּבַשִּׁדָּפ֖וֹן וּבַיֵּרָק֑וֹן וּרְדָפ֖וּךָ עַ֥ד אׇבְדֶֽךָ". הבלשן דניאל זיו בספרו "לשון וטבע" (עמ' 100, הוצאת "תרבות וחינוך", 1970) מזהה את השידפון עם הפחימון ומציין כי: "...שידפון: הוא מחלה אפידמית של תבואת השדה; הוא מתגלה בתחילה ככתם שחור; מובנו הלשוני גם הוא שחור. למחלה זו קוראים בשם "פחימון", ומסתבר כי לא היה כל צורך למצוא לה שם חדש."

## קישורים חיצוניים

קטגוריה:פטריות שתוארו ב-1806
קטגוריה:פטריות בסיסה
מתא"ן

**מתא"ן - מפעל תרבות ואמנות לנוער** הוא ארגון שהוקם ב-1981 שמטרתו איתור וטיפוח בני נוער בעלי כישרון באמנויות בישראל. בין השאר הוא עוסק בהעשרה ובקידום העשייה האמנותית במתנ"סים ובמסגרות של החינוך הבלתי פורמלי, ומקיים השתלמויות למורים לאמנויות.

## היסטוריה
מרי ג'יין ובוב אשר משיקגו בארצות הברית יזמו הקמת מחנה קיץ לכישרוניים שבבני הנוער העוסקים במוזיקה בישראל. המיזם יצא לפועל בשיתוף פעולה עם משרד החינוך והתרבות והחברה למתנ"סים.

בשנה הראשונה (1981) נבחרו כמה עשרות מוזיקאים צעירים (נגני כלי נשיפה) לקחת חלק בתוכנית הקיץ. בשנים שלאחר מכן התפתחה התוכנית גם לתחומי כלי הקשת ולתחום המחול (רקדנים צעירים) ובהמשך החלו לפעול גם תוכניות לצעירים בתחומים: תיאטרון, אמנות פלסטית וכתיבה ספרותית.

מקימו של מתא"ן ומנהלו הראשון היה רפי עמרם שפיתח את עבודת הארגון בתחומי המוזיקה והמחול תוך בניית שיתופי פעולה עם גורמים שונים בארץ ובעולם.
צביקה טימברג, מנהלו השני של מתא"ן, שם דגש מיוחד במקצוע המחנות בחנוכה, בפסח ובקיץ.

מנהלו השלישי היה נח איתן, שליווה את פעולות המפעל כמעט מראשית הקמתו כחבר איגוד תזמורות כלי הנשיפה ובהמשך כיו"ר שלו.

מנהלו הרביעי של מתא"ן, אורי סטריזובר, פתח בנוסף למוזיקה ולמחול ארבעה תחומי תוכן נוספים: אמנות פלסטית, כתיבה, תיאטרון וקולנוע.

צוות מתא"ן מונה אנשי אמנות בכירים, אנשי חינוך ואנשי ארגון והפקה. הצוות האמנותי מורכב מאמנים פעילים המשלבים עיסוק חינוכי אמנותי במתא"ן יחד עם יצירה אמנותית פעילה. בצוות המקצועי של מתא"ן אמנים ויוצרים מהשורה הראשונה מישראל וממדינות העולם.

בסוף שנת 2007, לאור קיצוץ בתקציב העמותה ממשרד החינוך, עשיית הארגון עברה למתכונת חלקית והצטמצמה לפעילויות בתחום המוזיקה והמחול בלבד.

[שמאל|ממוזער|150px|בשנת [1999 יצא לאור בהוצאות מתא"ן הספר "לפני שיהפכו לנחל ולעץ", המאגד מבחר מיצירותיהם של בני הנוער, משתתפי סדנות מתא"ן בתחומי שירה, סיפורת, ציור ופיסול.]]

## הישגים ומעשים
מתא"ן מפעיל מדי שנה אלפי בני נוער בעלי כישרון באמנויות ומורים באמנויות, בתוכניות שנתיות וברמה ארצית. הארגון פועל בשישה תחומי אמנות: מוזיקה, מחול, תיאטרון, אמנות פלסטית, קולנוע וכתיבה יוצרת. רבים מבוגרי מתא"ן הם כיום אמנים או מורים הפועלים במסגרת גופים מובילים בארץ ובעולם. כמו כן, מפעיל הארגון עשרות תוכניות אשר מטרתן היא קידום החינוך לאמנויות במתנ"סים ובמסגרות של החינוך הבלתי פורמלי ברחבי הארץ.

מתא"ן מקיים עשרות תוכניות אמנות במתנ"סים וארגונים ברחבי הארץ, ביניהן: כיתות אמן במוזיקה, כיתות אמן במחול, חממות כתיבה, תערוכות נודדות, בניית פרוגרמה יישובית במחול ובמוזיקה ועוד.

במתא"ן הוכשרו למעלה מ–70 מנחים לכתיבה. עשרות מתוכם עובדים בהנחיית כתיבה בשורה ארוכה של יישובים ברחבי הארץ. מתא"ן מטפח עשרות ציירים בני העדה האתיופית מ-5 יישובים, מטפח את האמנות במגזר הערבי ובמגזרים אחרים.

## קישורים חיצוניים
* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: עמותות
קטגוריה:ישראל: אמנות
אוגוסט בבל

שמאל|ממוזער|250px|אוגוסט בבל
**אוגוסט פרדיננד בֶּבֶּל** (בגרמנית: **Ferdinand August Bebel**; 22 בפברואר 1840 - 13 באוגוסט 1913) היה סוציאל-דמוקרט גרמני ואחד ממייסדי המפלגה הסוציאל-דמוקרטית הגרמנית.

## ביוגרפיה
אוגוסט בבל נולד בעיר דויץ (Deutz), כיום שכונה של קלן. בשנת 1867 הוא ייסד יחד עם וילהלם ליבקנכט את מפלגת העם הסקסונית (*Sächsische Volkspartei*). ב-1869 התאחדה המפלגה עם מפלגת ADAV (אגודת הפועלים הגרמנים הכללית, Allgemeiner Deutscher Arbeiterverein) וב-1875 עם מפלגת ה-SAPD (מפלגת הפועלים הסוציאליסטית של גרמניה, Sozialistische Arbeiterpartei Deutschlands), ששמה שונה ב-1890 לשמה הנוכחי, SPD.

בשנת 1872 הורשע בבל במשפט פוליטי ונידון למאסר בן שנתיים במבצר קניגשטיין. מאסר במבצר היה נהוג באותה תקופה והיה נחשב פחות מבזה. לאחר תום מאסרו הוא התמנה למנהיג ה-SPD ולחבר הרייכסטאג. כתב ספרים רבים, ביניהם "נשים תחת הסוציאליזם" (1879).

הוא עבר לברלין וגר בשכונת שנברג (Schöneberg), ברחוב האופטשטראסה (Hauptstraße) מספר 97. הוא מת ב-1913 בעת ביקור בסנטוריום בשווייץ והוא קבור בציריך.

## ראו גם
* כיכר בבל

## קישורים חיצוניים

* דף על אוגוסט בבל באתר marxist.org
* 
* 
* 
* 
* 

## הערות שוליים

קטגוריה:פוליטיקאים גרמנים
קטגוריה:חברי המפלגה הסוציאל-דמוקרטית של גרמניה
קטגוריה:חברי הרייכסטאג
קטגוריה:גרמנים שנולדו ב-1840
קטגוריה:גרמנים שנפטרו ב-1913
STS-98

**STS-98**, היא משימה בתוכנית המעבורות של נאס"א. המטרה העיקרית של המשימה הייתה להביא לתחנת החלל הבין-לאומית מודול דסטיני ולחבר אותו למערכות של תחנת החלל. 

## צוות
* **מפקד המשימה:**  קנת קוקרל 
* **טייס:**  מארק פולנסקי 
* **מומחה למשימה:**  רוברט קורבים (Robert L. Curbeam)
* **מומחה למשימה:**  תומאס ג'ונס  (Thomas D. Jones)
* **מומחה למשימה:**  מרשה אייווינס (Marsha S. Ivins)

## המשימה
משימת STS-98 היא המשימה השביעית לתחנת החלל הבינלאומית. היא הייתה מתוכננת לשיגור ב-19 בינואר 2001 אך השיגור נדחה עקב בעיות טכניות. הוא בוצע בהצלחה ב-7 בפברואר מכן שיגור 39A במרכז החלל קנדי. ב-9 בפברואר המעבורת התחברה לתחנת החלל בה כבר שהה צוות קבוע מס' 1 שכלל ויליאם שפרד (ארצות הברית), יורי גידזנקו וסרגיי קריקאליוב (רוסיה). כשעתיים לאחר העגינה נפתחו המעברים בין המעבורת לבין תחנת החלל. המעבורת עגנה בתחנת החלל במשך 6 ימים.

במשימה זו המשיך הצוות בבניית תחנת החלל הבינלאומית על ידי הרכבת מודול המעבדה האמריקאית. בעזרת זרוע רובוטי מרשה אייווינס שחררה את המודול החדש דסטיני מתא המטען של המעבורת והצמידה אותו למודול יוניטי. לצורך הרכבת המודול וחיבורו למערכות של תחנת החלל האסטרונאוטים ביצעו 3 הליכות חלל שנמשכו כ-20 שעות.

המעבורת התנתקה מתחנת החלל ב-16 בפברואר. בגלל תנאי מזג האוויר נחיתה נדחתה ביומיים ובוצע ב-20 בפברואר במסלול נחיתה מס' 22 בבסיס חיל האוויר אדוארדס.

## ראו גם
* משימות מעבורות החלל

## קישורים חיצוניים

* אודות משימת STS-98 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

STS-98
קטגוריה:2001 בארצות הברית
בתולת הברזל

שמאל|ממוזער|250px|בתולת הברזל ומבחר מכשירי עינויים

**בתולת הברזל**, המכונה גם "**בתולת [[נירנברג]]**", היא ארון ברזל הבנוי כדי לשמש לעינוי ולהריגה של אדם על ידי דקירת גופו בעצמים חדים (כגון סכינים, יתדות או מסמרים). הקורבן נאלץ להישאר עומד, מדמם קשות, מוחלש באיטיות ולבסוף מת משילוב של הלם ואיבוד דם או מחנק.

המתקן, שנבנה במאה ה-19 בנירנברג, נבנה לפי הבנה שגויה של מתקן מימי הביניים הנקרא "Schandmantel" ("מעטה קלון"), שהיה עשוי מעץ ופח ללא מסמרים ואשר נועד לעוטי קלון. מעטה הקלון לא הזיק לגוף, והשתמשו בו לענישה עבור מסיגי גבול או זונות, שנאלצו ללבוש אותו בציבור לזמן מסוים.

## מאפיינים פיזיים
בתולת הברזל של נירנברג הייתה אנתרופומורפית. בחזית חלקה העליון גולפו פנים שקרוב לוודאי עוצבו על פי דמותה של מריה הקדושה. גובה המתקן היה כ-2.1 מטר ורוחבו 0.9 מטר. בתולת הברזל צוידה בשתי דלתות שבצדן הפנימי עשרות יתדות חדות שניתן לשנות את מיקומן. היתדות מוקמו כך שישפדו את הקורבן עם סגירת הדלתות מבלי לפגוע באיברים החיוניים, וישאירו אותו חי ובמצב עמידה.

הנידון למוות הוחזק במרחב מצומצם מאוד כדי להעצים את דרגת הסבל שלו על ידי הבאתו למצב קלסטרופובי. התנועה הייתה כמעט בלתי אפשרית, וכאשר הקורבן נחלש ולא יכול עוד לשאת את משקל גופו, היו היתדות נשארות במקומן ופוצעות את גופו אף יותר.

לא ניתן היה לפתוח את שתי דלתות המתקן בה בעת. כך לא ניתנה לקורבן אפשרות להימלט בעת בדיקה או חקירה.

## שימוש ידוע
לא ידוע על בתולת ברזל שנבנתה ושימשה לעינויים.

בתולת הברזל שבמצודת נירנברג נהרסה במתקפה אווירית ב-1944 סמוך לנירנברג, גרמניה.

בתולת ברזל נמצאה בעיראק סמוך למשרדי התאחדות הכדורגל העיראקית, שבו שכן משרד של עודאי חוסיין. חברים בנבחרת האולימפית העיראקית טענו שהמתקן היה בשימוש בעת שלטון סדאם והופעל נגד אלו שהסתכסכו עם עודאי.

## ראו גם
* שור הפליז
* שיפוד

## לקריאה נוספת
* שילד, וולפגאנג (2000). Die eiserne Jungfrau.
*יורגן שפלר. Zeitenblicke. Der Folterstuhl - Metamorphosen eines Museumsobjektes. נדלה ב-25 בינואר 2006.
*Mondzauberin. Vortrag von Klaus Graf: Mordgeschichten und Hexenerinnerungen. נדלה ב-25 בינואר 2006.

## קישורים חיצוניים

## הערות שוליים

קטגוריה:שיטות הוצאה להורג
קטגוריה:עינויים
וולטר קרונקייט

**וולטר לילנד קרונקייט ג'וניור** (באנגלית: **Walter Leland Cronkite**; 4 בנובמבר 1916 - 17 ביולי 2009) היה מהבולטים שבעיתונאים האמריקאים.

## חייו
קרונקייט נולד בסנט ג'וזף, מיזורי, וגדל ביוסטון, טקסס.
החל ללמוד באוניברסיטת טקסס באוסטין אך פרש לטובת עבודה ככתב ספורט וחדשות בעיתונים שונים. ב-1935 החל להגיש בתחנת רדיו באוקלהומה סיטי. ב-1937 הצטרף לסוכנות הידיעות יונייטד פרס והפך לאחד הכתבים המובילים בזמן מלחמת העולם השנייה בסקרו קרבות בצפון אפריקה ובאירופה. לאחר המלחמה סיקר את משפטי נירנברג ושירת ככתב הסוכנות במוסקבה במשך שנתיים.

ב-1950 גויס על ידי אדוארד מורו להצטרף למערכת החדשות של חטיבת הטלוויזיה של CBS, בה קיבל משכורת מאוד גבוהה. באפריל 1961 הוא סיקר את משפט אייכמן. בנובמבר 1961 ראיין את דווייט אייזנהאואר על תקופתו כנשיא. ב-1962 התמנה למגיש של מהדורת החדשות המרכזית של הרשת, ובתפקיד זה הפך לאחד מאנשי החדשות החשובים והמוערכים ביותר בארצות הברית. קרונקייט היה הראשון שדיווח בשידור חי על רצח קנדי ועל ההתנקשות במרטין לותר קינג. כן דיווח קרונקייט על משבר הטילים בקובה, על הנחיתה על הירח, על פרשת ווטרגייט, ועל משבר בני הערובה האמריקניים באיראן. הוא נהג לחתום את מהדורת החדשות במשפט: "and that's the way it is" (באנגלית: "וכך הם פני הדברים").

## מעמדו המקצועי
קרונקייט זכה למוניטין של אחד השדרנים הסולידיים, הסמכותיים והאמינים ביותר בתולדות השידור האמריקאי. הוא נהג להקפיד לשמור על דיווח עובדתי בלא להביע את דעותיו האישיות. כאשר בכל זאת הביע באופן חריג את דעתו, אחרי סדרת כתבות מהשטח על מלחמת וייטנאם ב-1968, שלא ניתן לנצח במלחמה, הדבר עורר הד עצום, והנשיא לינדון ג'ונסון אמר, לפי המדווח, ש"אם איבדתי את קרונקייט, איבדתי את האמריקני הממוצע" ("If I've lost Cronkite, I've lost Middle America").

על פי מדיניות הרשת, קרונקייט הוצא לפנסיה ב-1981, כאשר מלאו לו 65. ב-6 במרץ 1981 שידר קרונקייט בפעם האחרונה את מהדורת החדשות המרכזית. את מקומו תפס דן ראת'ר. קרונקייט המשיך להגיש משדרים מיוחדים וסרטים.

ב-1981 העניק לו הנשיא ג'ימי קרטר את מדליית החירות הנשיאותית.

ב-17 ביולי 2009 נפטר קרונקייט בניו יורק בגיל 92 לאחר שלקה בשבץ מוחי בעקבות מחלת דם ממנה סבל.

## קישורים חיצוניים

* 
* 
* 
* 
* 
* 
*
* 
* 

## הערות שוליים

קטגוריה:אמריקאים ילידי מיזורי
קטגוריה:עיתונאים אמריקאים
קטגוריה:שדרני רדיו וטלוויזיה אמריקאים
קטגוריה:מעוטרי מדליית החירות הנשיאותית
קטגוריה:זוכי פרס פיבודי
קטגוריה:חברי האקדמיה האמריקאית לאמנויות ולמדעים
קטגוריה:סגל CBS
קטגוריה:אישים שעל שמם כוכב לכת מינורי
קטגוריה:אמריקאים שנולדו ב-1916
קטגוריה:אמריקאים שנפטרו ב-2009
בראד מילר

**בראדלי אלן מילר** (באנגלית: **Bradley Alan Miller**; נולד ב-12 באפריל 1976) הוא כדורסלן עבר אמריקאי ששיחק בליגת ה-NBA בעמדת הסנטר.

מילר, שנבחר פעמיים למשחק האולסטאר (2003 ו-2004), הוא אחד מחמשת השחקנים היחידים אי פעם שהשתתפו במשחק האולסטאר מבלי שנבחרו בדראפט.

## קריירה
מילר נולד בפורט ויין שבאינדיאנה וגדל בעיירה הקטנה קנדאלווייל. מאמנו של מילר בקבוצת המכללות של אוניברסיטת פרדו היה מאמן הכדורסל הוותיק ג'ין קיידי. לאחר שנותיו במכללה, ובשל השבתת ליגת ה-NBA, יצא מילר לשחק בקבוצת ליבורנו באיטליה. עם תום ההשבתה הוחתם מילר כשחקן חופשי על ידי שארלוט הורנטס (כיום ניו אורלינס הורנטס), מבלי שנבחר בדראפט ה-NBA. מילר שיחק בשארלוט במשך שתי עונות (99-00, 98-99) אותן סיים עם ממוצעים של 7.1 נקודות ו-4.6 ריבאונדים למשחק, ובתומן הועבר אל קבוצת שיקגו בולס.

מילר שיחק בשיקגו בולס במשך שתי עונות (00-01, 01-02), בהן שיפר את ממוצעיו. ב-105 הופעות במדי שיקגו (לעומת 93 בלבד במדי שארלוט) הציג ממוצעים של 10.2 נקודות ו-7.8 ריבאונדים למשחק.
במהלך עונת 01-02 עבר מילר לקבוצת אינדיאנה פייסרס. באינדיאנה שיחק מילר שנתיים (01-02, 02-03) והשתלב מצוין בסגנון המשחק. הוא הציג ממוצעים גבוהים (14.1 נקודות ו- 8.3 ריבאונדים למשחק), ובעונתו השנייה אף שיחק כסנטר הפותח של הקבוצה.

בשנת 2003 בעקבות הצעה כספית מפתה, עבר מילר לקבוצת סקרמנטו קינגס בטרייד שהביא לאינדיאנה גם את הסנטר סקוט פולארד. באותה העסקה, סקרמנטו העבירה את הידו טורקוגלו לסן אנטוניו, סן אנטוניו העבירה את דני פרי לאינדיאנה ואינדיאנה העבירה את רון מרסר לסן אנטוניו.
מילר נבחר כשחקן באולסטאר בשנים 2003 ו-2004. בפברואר 2009 חזר מילר לשיקגו בולס, אותה הוביל לפלייאוף בתום אותה העונה. ביולי 2010 חתם מילר בקבוצת יוסטון רוקטס על חוזה לשלוש שנים. ב-16 בדצמבר הוא עבר בטרייד לטימברוולבס, בתמורה למעברו של ג'וני פלין לרוקטס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי אינדיאנה
קטגוריה:פורט ויין (אינדיאנה): אישים
קטגוריה:כדורסלני סקרמנטו קינגס
קטגוריה:כדורסלני שארלוט הורנטס
קטגוריה:כדורסלני שיקגו בולס
קטגוריה:כדורסלני אינדיאנה פייסרס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:משתתפי משחק האולסטאר של ה-NBA
קטגוריה:שחקני NBA שלא נבחרו בדראפט
קטגוריה:כדורסלני אוניברסיטת פרדו
קטגוריה:אינדיאנה: כדורסלנים
קטגוריה:אמריקאים שנולדו ב-1976
סאל"ט

**סאל"ט** או **SALT** (ראשי תיבות באנגלית של: **S**trategic **A**rms **L**imitation **T**alks) היו שיחות בין ברית המועצות וארצות הברית לגבי הגבלת נשק שהובילו לחתימת שני הסכמים, הסכם סאל"ט-1 שנחתם ב-1972 והסכם סאל"ט-2 שנחתם ב-1979.

בשנות ה-60 התעצם מרוץ החימוש ואיים לצאת מכלל שליטה. בניסיון להרגיע את המתיחות ולעצור את ההתחמשות הבלתי פוסקת, פתחו הסובייטים והאמריקאים ב-1969 בסבב שיחות שמטרתו הייתה ניסוח הסכם להגבלת נשק.

## סאל"ט-1
השיחות שנפתחו ב-1967 הסתיימו ב-26 במאי 1972 כאשר נחתם הסכם סאל"ט-1 בקרמלין במוסקבה בין המזכ"ל של המפלגה הקומוניסטית ליאוניד ברז'נייב ונשיא ארצות הברית ריצ'רד ניקסון. במסגרת הסכם סאל"ט-1 נקבעה תקרה למספר הטילים הבליסטיים שמותר ל-2 הצדדים לפרוס- 1700 משגרים לארה״ב ו- 2400 לבריה״מ. על פי ההסכם ניתן היתר להחליף טילים בליסטיים בין יבשתיים בטילים בליסטיים המשוגרים מצוללות, שנתפסו כפגיעים ולכן מגבירים את היציבות. מכיוון שההסכם לא נגע בטילי שיוט, החלו שני הצדדים לפתח טילי שיוט, המסוגלים לשאת ראשי נפץ גרעיניים. תוקפו של ההסכם הוגבל ל-5 שנים ועד אז היו מעצמות העל אמורות לשאת ולתת על הסכם חדש אך הצדדים כיבדו את ההסכם עד 1979, השנה שבה נחתם הסכם סאל״ט 2.

## סאל"ט-2
שמאל|ממוזער|250px|ברז'נייב וקרטר חותמים על הסכם סאל"ט-2 בווינה, יוני 1979

בהמשך החלו שיחות במטרה לקבוע הסדר חדש - סאל״ט-2. השיחות החלו ב-1972 לאחר חתימת ההסכם הקודם - סאל"ט-1, אך תפסו תאוצה רק ב-1974 לאחר פגישה בין המנהיג הסובייטי ליאוניד ברז'נייב לנשיא האמריקאי ג'רלד פורד בולדיווסטוק שברוסיה. הצדדים הגיעו להסכמות ב-18 ביוני 1979 כאשר ליאוניד ברז'נייב מזכ"ל המפלגה הקומוניסטית, נשיא ברית המועצות ונשיא ארה״ב ג'ימי קרטר נפגשו בווינה, וחתמו על ההסכם, בו נקבעה תקרה שווה של 2400 משגרים אסטרטגיים, והגבלת משנה של 1320 משגרים כשירים לטילים מונחים מתפצלים למטרות נבחרות. בנוסף, במסגרת ההסכם נאסר שימוש במערכת הפצצה במסלול כבידתי חלקי. לראשונה נכללו במניין טילים מתפצלים ומפציצים אסטרטגיים.

למרות שההסכם אושר ונחתם באופן סופי, הוא לא אושרר בסאנט האמריקאי, לאחר שבינואר 1980 ברית המועצות פלשה לאפגניסטן. עם זאת, נראה כי בפועל המגבלות של ההסכם קויימו על ידי המעצמות. ב-1982 המעצמות החלו בשיחות לקראת הסכם מחודש, תחת השם האמנה לצמצום הנשק האסטרטגי (START).

## ראו גם
* האמנה לצמצום הנשק האסטרטגי (START II, START I)
* סטארט החדש

## קישורים חיצוניים

* נוסח הסכם סאל"ט-1
* 

קטגוריה:המלחמה הקרה: אמנות והסכמים
קטגוריה:נשק גרעיני: הסכמים
קטגוריה:נשיאות ריצ'רד ניקסון
קטגוריה:נשיאות ג'ימי קרטר
קטגוריה:ליאוניד ברז'נייב
קטגוריה:תוכנית הגרעין של ארצות הברית
קטגוריה:תוכנית הגרעין של רוסיה
קטגוריה:תוכנית הגרעין של ברית המועצות
קטגוריה:בקרת נשק
קטגוריה:ארצות הברית – ברית המועצות: אמנות והסכמים
טוטאל פוטבול

שמאל|ממוזער|250px|הבקעת גול הולנדי נגד נבחרת ברזיל בגביע העולם בכדורגל ב-1974
**כדורגל טוטאלי** (באנגלית: **Total football**) הוא מערך כדורגל שהומצא בהולנד בשנות ה-70 של המאה ה-20 על ידי מאמן הכדורגל ההולנדי רינוס מיכלס. שיטת משחק זו עיצבה את דמותה של נבחרת הולנד באותן שנים, שהעפילה פעמיים רצופות לגמר גביע העולם ב-1974 וב-1978.

## עיקרי השיטה
שיטת הכדורגל הטוטאלי מבוססת על רוטציה בין שחקנים ומעבר בין עמדות. כאשר שחקן אחד יוצא מהעמדה שלו באופן ספונטני או קבוע מראש, שחקן מעמדה אחרת, שניתן "לוותר" עליה באותן דקות במשחק, עובר לעמדה של השחקן שעזב את העמדה שלו.
שיטת כדורגל זו מאוד מחושבת ומצריכה תשומת לב רבה מצד השחקנים והמאמן. היא נועדה לאפשר כדורגל חופשי אך בטוח, לבלבל את הקבוצה היריבה ולסייע במשחק קבוצתי יותר.
לרוב השחקנים מעט קשה להסתגל לשיטת משחק זו ולכן מאמנים רבים נוטים שלא להשתמש בה בצורה משמעותית במהלך משחק. למרות זאת, באיטליה ניתן לראות במשחקים שימוש בעיקריה של השיטה בזמן שהשחקנים מגבים זה את זה.

## דוגמה למערך כדורגל טוטאלי
שמאל|ממוזער|250px|דוגמה למערך כדורגל טוטאלי
במערך המתואר כאן, המגינים-קשרים נוטים לעלות, כאשר שניים מהבלמים (בדרך כלל אלה שבצדדים) מגבים אותם בתפקידיהם. כאשר אחד משחקני הכנף (קשר-חלוץ) עובר למרכז או מתקדם ומשאיר את הקישור הימני פרוץ, אחד מהמגינים-קשרים מכסה את האזור. כאשר אחד מהקשרים האחוריים עולה, בלם אחד (בדרך כלל המרכזי) משמש כקשר אחורי. לעיתים רחוקות יותר, אחד הקשרים האחוריים עובר לאגף והחלוץ מתחלף עם אחד מהקשרים-חלוצים שבצדדים או שנוצר מצב שבו יש רוטציה בין הקשרים האחוריים לשחקני הכנף האחוריים.

שיטת הכדורגל הטוטאלי מסייעת לשחקנים להתפתח גם בעמדות לא שלהם, ולכן נראים כדורגלנים הולנדים רבים שמשחקים במספר עמדות (אריין רובן, יוהאן קרויף, אדגר דווידס, פיליפ קוקו).

## ראו גם
* נבחרת הולנד בכדורגל
* עמדות כדורגל
* מערך (כדורגל)

## קישורים חיצוניים

* מאמר  על שיטת הכדורגל הטוטאלי של אייאקס אמסטרדם ב-1970 מתוך Expert Football.com 
* מאמר מקיף על שיטת הכדורגל הטוטאלי 

קטגוריה:ערכים שבהם תבנית בריטניקה אינה מתאימה
קטגוריה:מושגים בכדורגל
קטגוריה:הולנד: כדורגל
קטגוריה:אייאקס
משפט דה מואבר

ממוזער|אברהם דה-מואבר
**משפט דה-מואבר**, הקרוי על שמו של אברהם דה-מואבר, קובע שלכל מספר ממשי x ולכל מספר שלם n מתקיים:

כאשר \cos(x) מייצג את הרכיב הממשי במספר המרוכב \cos(x)+i\sin(x), ו־i\sin(x) מייצג את הרכיב המדומה במספר זה.

חשיבותו של משפט דה-מואבר היא בכך שהוא מקשר בין מספרים מרוכבים וטריגונומטריה. באופן פרקטי, המשפט מאפשר להשתמש בקשר זה כדי להעלות מספרים מרוכבים בחזקה או למצוא שורש שלהם. לנוסחה יש שני שימושים עיקריים: הוצאת שורש ממספר מרוכב, והצגת גדלים טריגונומטריים \cos(nx) ו-\sin(nx) כפולינומים ב-\cos(x) ו-\sin(x), בהתאמה. כך לדוגמה, \cos(5x) = 16\cos(x)^5-20\cos(x)^3+5\cos(x). ראו פולינומי צ'בישב.

את נוסחת דה-מואבר אפשר להוכיח באינדוקציה. מן הזהות \ [\cos(x)+i\sin(x)][\cos(y)+i\sin(y)] = \cos(x+y)+i\sin(x+y), השקולה לזהויות הטריגונומטריות \ \cos(x)\cos(y)-\sin(x)\sin(y)=\cos(x+y) ו-\ \cos(x)\sin(y)+\sin(x)\cos(y)=\sin(x+y).

אברהם דה-מואבר היה חבר טוב של אייזק ניוטון, בשנת 1698 הוא כתב שנוסחה זו הייתה ידועה לניוטון עוד ב-1676. ניתן להגיע לנוסחה זאת בקלות מנוסחת אוילר (שהתגלתה מאוחר יותר). זאת משום שלפי נוסחת אוילר, משפט דה-מואבר היא פשוט השוויון הטריוויאלי (e^{ix})^n = e^{i(nx)}.

## הוצאת שורש מרוכב
ניתן להשתמש בנוסחת דה-מואבר כדי לחשב את השורשים מסדר n של מספר מרוכב כלשהו. אם z הוא מספר מרוכב שונה מאפס, ניתן לייצג אותו באופן יחיד בצורה z=A(\cos x+i\sin x)\,, \ 0  ו- \ 0\leq x.

המספר \ \omega = B(\cos y+i\sin y) (עם \ 0), הוא שורש מסדר n של z אם \ \omega ^n = z, כלומר, לפי נוסחת דה-מואבר, \ B^n \cdot (\cos ny+i\sin ny) = A \cdot (\cos x+i\sin x). זה קורה בדיוק כאשר :
:\ \ B^n = A \, \ \cos ny+i\sin ny = \cos x+i\sin x
כיוון שלכל מספר חיובי קיים שורש חיובי יחיד מסדר n וכיוון שהפונקציות הטריגונומטריות מחזוריות, עם מחזור \ 2\pi(רדיאנים):
:\omega = \sqrt[n]{z}=\sqrt[n]{A(\cos x+i\sin x)}=\sqrt[n]{A}\left\{\cos\left(\frac{x+2k\pi}{n}\right)+i\sin\left(\frac{x+2k\pi}{n}\right)\right\}
כאשר \ k=0,1,\dots,n-1, ואלו בדיוק n השורשים של z.

## ראו גם
* נוסחת אוילר
* שורשי יחידה
* פולינומי צ'בישב

## קישורים חיצוניים
* משפט דה-מואבר לזהויות הטריגונומטריות
* 

קטגוריה:משפטים באנליזה מרוכבת
קטגוריה:משפטים באלגברה
חדר הזהב

**חדר הזהב** (באנגלית: **Gold Room**) או **חדר ורמיי** (**Vermeil Room**) הוא חדר המצוי בקומת הקרקע של הבית הלבן, משכנו של נשיא ארצות הברית המצוי בוושינגטון בירת ארצות הברית.

מקור שמו של החדר בכלי האוכל המוצגים בו העשויים ורמיי (כסף מצופה זהב). כמו כן מוצגים בחדר דיוקנאות של הגברות הראשונות.

החדר שופץ לאחרונה בשנת 1991 ומשמש כיום באירועים רשמיים כחדר אירוח של הגברת הראשונה.

קירות החדר צבועים בצהוב, על מנת להתאימם לכלי הכסף המוצגים בחדר. כלים אלה ניתנו במתנה לבית הלבן בשנת 1956 על ידי מרגרט תומפסון בידל (Margaret Thompson Biddle) ומקורם במספר סטים של כלי כסף מעשי ידי הצורפים האנגליים פול סטור (Paul Storr) ופיליפ רונדל (Philip Rundell), והצורף הצרפתי ז'אן בפטיסט קלוד אידיו (Jean-Baptiste-Claude Odiot) במאה ה-18.

וילונות החדר עשויים משי ירוק ומקורם בראשית המאה ה-19, והשטיח הטורקי נארג בשנת 1860. את החדר מאירה נברשת אנגלית שנבנתה בשנת 1785.

## קישורים חיצוניים

*חדר הזהב באתר הבית הלבן בארכיון האינטרנט
*אתר מוזיאון הבית הלבן - תצלומים היסטוריים ושחזורים של חדר הזהב

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הבית הלבן: אגפים וחדרים
STS-101

**STS-101**, היא משימה בתוכנית מעבורות החלל של נאס"א, שבוצעה על ידי מעבורת החלל אטלנטיס וארכה כ-9 ימים, בין ה-19 במאי ל-26 במאי 2000. המטרה העיקרית הייתה להתחבר לתחנת החלל הבין-לאומית, להמשיך להפעלתה וביצוע ניסויים. 

## צוות
* **מפקד המשימה:**  ג'יימס הולסל 
* **טייס:** סקוט הורוביץ 
* **מומחה למשימה:**  מרי אלן ובר 
* **מומחה למשימה:** ג'פרי ויליאמס (Jeffrey N. Williams)
* **מומחה למשימה:** ג'יימס ווס (James S. Voss)
* **מומחה למשימה:** סוזן הלמס (Susan J. Helms)
* **מומחה למשימה:** יורי אוסצ'וב

## המשימה
מטרתה העיקרית של משימת STS-101 הייתה להעביר אספקה לתחנת החלל הבינלאומית לקראת הגעת משלחת מס' 1 לתחנת החלל הבין-לאומית, לבצע הליכת חלל ולהכניס את תחנת החלל למסלול גבוה יותר.

המשימה החלה עם עגינת האטלנטיס בתחנת החלל.

לאחר העגינה לקחו האסטרונאוטים דגימות של פחמן דו-חמצני מהאוויר בתחנה. במהלך פעילות חוץ-רכבית בוצע החלפת אנטנה פגומה והותקנו מכשירים בחלק החיצוני של תחנת החלל. כמו כן הובא מנוף שני מדגם STRELA על מודול פירס בהמשך.

בנוסף:
* שינו את מערכת התעלות
* החלפת פלטרים של מערכת האוויר
* החלפת מכשירי כיבוי למקרי שרפה 
* התקנת גלאי עשן
* החלפת סוללות במודול זאריה
* החלפת יחידת הזיכרון של מערכת הטלמטריה (שיטה לביצוע מדידות בחלל ושידור תוצאותיהן בגלי רדיו)
* החלפת פורט לאנטנת התקשורת
* החלפת כוח התדירות  של רדיו בקופסת ההפצה 
* התקנת מעקה חיצוני
* התקנת מצלמה

[שמאל|ממוזער|250px|[תחנת החלל הבינלאומית עם התנתקותה של המעבורת ממנה, בזמן משימת STS-101]]
שמאל|ממוזער|250px|צילום הקוקפיט במהלך המשימה

## ראו גם
* משימות מעבורות החלל

## קישורים חיצוניים

* אודות משימת STS-101 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

קטגוריה:ערכים שבהם תבנית בריטניקה אינה מתאימה
STS-101
נבחרת טנזניה בכדורגל

**נבחרת טנזניה בכדורגל**, הידועה בכינוייה "כוכבי טאיפה", היא נבחרת הכדורגל הלאומית של טנזניה. הנבחרת חברה בקונפדרציית הכדורגל של אפריקה.

## מלבישות

## כל [[גביע העולם בכדורגל|גביעי העולם]]
* 1930 עד 1970 - לא נכנסה
* 1974 - לא העפילה
* 1978 - פרשה
* 1982 - לא העפילה
* 1986 - לא העפילה
* 1990 - לא נכנסה
* 1994 - פרשה במוקדמות
* 1998 עד 2026 - לא העפילה

## כל [[גביע אפריקה לאומות|גביעי אפריקה]]

:*משחקי תיקו כוללים גם משחקים שהוכרעו בבעיטות הכרעה

## קישורים חיצוניים

* 

## הערות שוליים

קטגוריה:טנזניה: כדורגל
טנזניה
Lactobacillus acidophilus

***Lactobacillus acidophilus*** או **אצידופילוס** הוא מין נפוץ של חיידקים ידידותיים המבצעים תסיסה הומולקטית, שבה מותסס סוכר לחומצה לקטית. חיידקים אלו מצויים באופן טבעי במערכת העיכול, ועמידים לאנזימים מעכלים ול-pH נמוך. תנאי הגידול המועדפים עליהם הם pH נמוך (מתחת ל-5.0), וטמפרטורה של כ-37°C. 

לחלק מהזנים של האצידופילוס תכונות פרוביוטיות, וחיידקים כאלו מוספים לתוספי מזון ולמוצרי חלב מוחמצים כגון יוגורט וגם להכנת תחליפים טבעוניים. החיידקים מסייעים לתפקוד תקין של מערכת העיכול, משפרים את פעילות המעי הגס ומחזקים את המערכת החיסונית.

אנטיביוטיקה הנלקחת דרך הפה עשויה לפגוע גם בחיידקים ידידותיים, ובפרט בחיידקי אצידופילוס. מסיבה זו ניתנת לעיתים המלצה לצרוך *L. acidophilus* כדי לשקם את פלורת המעי.

לאחרונה (2018) מתרבים המחקרים שתוצאותיהם מורות כי אין כלל יעילות לחיידקי ה"פרוביוטיקה" ובמקרים מסוימים הם אף מזיקים.
חיידקי הלקטובצילוס נמצאים גם בנרתיק האישה, שם הם מפרישים לקטט שמסייע לשמור על pH נמוך שרוב הפטריות והחיידקים לא מסוגלים לעמוד בו.

## קישורים חיצוניים

## הערות שוליים

קטגוריה:ערכים שבהם מתאר הטקסון אינו מתאים
קטגוריה:חיידקים שתוארו ב-1900
קטגוריה:ערכים שבהם תבנית בריטניקה אינה מתאימה
קטגוריה:חיידקים אמיתיים
קטגוריה:Firmicutes
עודד ולנסקי

הרב **עודד ולנסקי** (נולד ב-22 בינואר 1946, כ' בשבט ה'תש"ו) הוא הוגה דעות, ר"מ בישיבת הר המור ומחבר ספרים באמונה.

## ביוגרפיה
נולד בירושלים למשפחה ירושלמית ותיקה. מצד אמו הוא נינו של הרב יואל משה סלומון. מצד אביו הוא נינו של הרב מנחם מנדל שרשבסקי. למד בישיבת מרכז הרב אצל הרב צבי יהודה הכהן קוק, אשר מינה אותו ללמד שיעורי אמונה בישיבה.

היה מיוזמי המאבק "שלח את עמי" למען פתיחת מסך הברזל לעליית יהדות ברית המועצות, ובתור שכזה היה ממקבלי פניו של אסיר ציון אנטולי (נתן) שרנסקי בבואו לנמל התעופה בן-גוריון.

היה ממייסדי תלמוד תורה מורשה.

היה בין קבוצת הרבנים שפרשו מישיבת מרכז הרב והקימו את ישיבת הר המור. עד לפרישה לימד במכון מרחבים בירושלים.

מלבד שיעוריו במוסדות תורניים, נודע גם כרבם של אנשי צבא. אחד מתלמידיו המפורסמים הוא אל"ם דרור ויינברג, שנהג להגיע עם אשתו לביתו של הרב ללימוד מדי ליל שבת.

ספרו "אבן ישראל" נכתב בעקבות שירותו כלוחם במלחמת לבנון הראשונה. בשנת תש"ע קיבל את תעודת הצטיינות הרמטכ"ל על התנדבות של 45 שנים במערך המילואים.

בבחירות לכנסת ה-20, בצעד חריג, כינס את תלמידי ישיבת הר המור וקרא להם לצאת ולחזק את גוש הימין.

### חיים אישיים
נשוי לחוה היא בתו של הרב משה שטרנברג, רב היישוב כפר פינס. מילדיהם:

* אברהם יצחק - נרצח יחד עם אשתו אביטל יוכבד ולנסקי, בפיגוע הירי בליל כ"ז באב ה'תשס"ב, 5 באוגוסט 2002.
* יאיר - קצין צה"ל בדרגת תא"ל, משמש מבקר מערכת הביטחון.
** בנו של יאיר, אביעד נפל בקרב בדרום לבנון בשנת ה'תשפ"ו.
* הרב הרצל - המשמש ר"מ בישיבת הר המור ומלמד בישיבה הגבוהה בני נצרים.
* בתו - נשואה לרב מוטי סרור, מנהל הוצאת הספרים חוסן ישועות שע"י ישיבת הר המור.

גיסיו הם הרבנים מרדכי שטרנברג ועמיאל שטרנברג, וכן הרב יעקב לבנון.

## מספריו
* **אבן ישראל** - בנושאי מחשבה ואמונה, חמישה כרכים, בהוצאת חוסן ישועות
* **ארצנו ארץ מולדת: לתודעת מולדתנו**, חוברת שיצאה בירושלים תשנ"ג
* **ומי גוי גדול: קווי יסוד**, חוברת שיצאה בירושלים תשנ"ג
* **והארץ אזכור**, ירושלים תש"ס
* **לנתיבי הנצח** - על הספר נצח ישראל למהר"ל מפראג. כרך א' : פרקים א-ד, ירושלים תשע"ב; כרך ב' : פרקים ה-ט, ירושלים תשע"ה; כרך ג' : פרק י, ירושלים תש"פ; כרך ד' : פרק יא; כרך ה' : פרקים יב-יג
* **ר' יואל משה סלומון - פועלו ותולדותיו** - ירושלים תשע"ג

## קישורים חיצוניים
* 

## הערות שוליים

קטגוריה:משפחת סלומון (הראש"ז)
קטגוריה:בוגרי ישיבת מרכז הרב
קטגוריה:רבני ישיבת מרכז הרב
קטגוריה:רבני ישיבת הר המור
קטגוריה:תלמידי הרצי"ה קוק
קטגוריה:קריית משה: רבנים
קטגוריה:רבני הציונות הדתית
קטגוריה:אבות שכולים: חללי פעולות האיבה
קטגוריה:ישראלים שנולדו ב-1946
נבחרת סומליה בכדורגל

**נבחרת סומליה בכדורגל**, הידועה בכינוייה "כוכבי האוקיינוס", היא נבחרת הכדורגל הלאומית של סומליה.

נבחרת זו נחשבת לאחת החלשות ביבשת אפריקה. 

## כל [[גביע העולם בכדורגל|גביעי העולם]]
* 1930 עד 1978 - לא נכנסה
* 1982 - לא העפילה
* 1986 עד 1998 - לא נכנסה
* 2002 עד 2026 - לא העפילה

## כל [[גביע אפריקה לאומות|גביעי אפריקה]]
* 1957 עד 1968 - לא השתתפה
* 1970 - פרשה
* 1972 - לא השתתפה
* 1974 עד 1978 - לא העפילה
* 1980 - פרשה
* 1982 - לא השתתפה
* 1984 עד 1988 - לא העפילה
* 1990 עד 2004 - לא השתתפה
* 2006 עד 2010 - לא העפילה
* 2012 עד 2021 - לא השתתפה
* 2023 עד 2025 - לא העפילה

## מלבישות

## קישורים חיצוניים

* 

## הערות שוליים

קטגוריה:סומליה: כדורגל
סומליה
זרימה רוטציונית

**זרימה רוטציונית** מתרחשת כאשר בכל נקודה בזורם  \nabla \times \vec{V} \ne0  (הרוטור של  \vec{V} ), כאשר  \vec{V}  הוא שדה הזרימה. הזרימה היא רוטציונית כי לרכיבי הזורם יש מהירות זוויתית סופית.

אם בכל נקודה בזורם  \nabla \times \vec{V} =0 , הזרימה היא זרימה אי רוטציונית, כלומר לחלקיקי הזורם אין מהירות זוויתית כלל - תנועתם במרחב היא העתקית בלבד.

## ראו גם
*מערבולת
*ערבוליות (Vorticity) - גודל המאפיין מערבולות וזרימה רוטציונית

קטגוריה:הידרודינמיקה
קרוסלת המלך טריטון

left
**[[קרוסלת]] המלך טריטון** (באנגלית: **King Triton's Carousel of the Sea**) היא קרוסלה המצוייה בפארק השעשועים ההרפתקה הקליפורנית של דיסני באתר הנופש דיסנילנד שבקליפורניה.

המתקן קרוי על שם אביה של אריאל בסרט "בת הים הקטנה". בשונה מקרוסלת המלך ארתור שבדיסנילנד וממלכת הקסם, במקום סוסים משמשים בקרוסלה זו יצורים ימיים כגון סוסוני ים, דגים מעופפים, לווייתנים, דולפינים, אריות ים וכלבי ים.

## נתוני המתקן
ממוזער|שמאל|300px|הכניסה לקרוסלת המלך טריטון.
* **פתיחה רשמית:** 8 בפברואר 2001 (עם פתיחת פארק ההרפתקה הקליפורנית של דיסני)
* **מתכנן:** וולט דיסני אימג'ינירינג
* **מספר חיות הים:** 56
* **משך הנסיעה במתקן:** 1:30
* **סוג המתקן:** קרוסלה

## עיטורי המתקן
סביב המתקן מוצגים תמונות של רציפים שונים לאורך חופי קליפורניה:
** רציף אבוט קיני, ונציה (1905)
** רציף ונציה של אמריקה, ונציה (1904)
** רציף מיליון הדולרים של פרייזר, אושן פארק (1912)
** רציף התענוגות פיקרינג, אושן פארק (1920)
** רציף ליק, אושן פארק (1923)
** רציף וניס, ונציה (1925)
** רציף אושן פארק, אושן פארק (1929)
** רציף לוף, סנטה מוניקה (1908)
** רציף סנטה מוניקה, סנטה מוניקה (1909)
** פארק האוקיינוס השקט, סנטה מוניקה (1958)
** הפייק, לונג ביץ' (1905)
** נו פייק, לונג ביץ' (1950)
** פארק וירג'יניה, לונג ביץ' (1939)
** פארק בלמונט, סן דייגו (1925)
** טיילת חוף סנטה קרוז, סנטה קרוז (1907)
** פלילנד שעל החוף, סן פרנסיסקו (1928)

## קישורים חיצוניים

* 
* https://d23.com/a-to-z/king-tritons-carousel/
* https://duchessofdisneyland.com/park-history/king-tritons-carousel/

קטגוריה:דיסני: פארקי שעשועים
קטגוריה:דיסנילנד
קטגוריה:בת הים הקטנה של דיסני
נבחרת קניה בכדורגל

**נבחרת קניה בכדורגל**, הידועה בכינוייה "כוכבי ההראמבי", היא נבחרת הכדורגל הלאומית של קניה.

## כל [[גביע העולם בכדורגל|גביעי העולם]]
* 1930 עד 1970 - לא נכנסה
* 1974 עד 2026 - לא העפילה

## כל [[גביע אפריקה לאומות|גביעי אפריקה]]

:*משחקי תיקו כוללים גם משחקים שהוכרעו בבעיטות הכרעה

## שחקני העבר
* פטריק אוסיאקו - שיחק בליגת העל בכדורגל

## שיאי שחקנים
נכון ל-9 בספטמבר 2025.  *לאחר המשחק מול *
:שחקנים **מודגשים** הם שחקנים שעדיין פעילים בנבחרת.

### שיאני ההופעות

### מלכי השערים

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קניה: כדורגל
קניה
1444

## אירועים

ללא תאריך מדויק: 
* (אוגוסט) הסולטאן העות'מאני מורט השני פורש זמנית מכסו לטובת בנו מחמד השני, לאחר אבדות קשות בקרב
* 12 באוגוסט – 18 בספטמבר – מצור על רודוס המסתיים בכישלונם של כוחות סולטאן מצרים בניסיונם לכבוש את רודוס מידיהם של מסדר אבירי רודוס
* הלוחות האיגוביים מתגלים בגוביו, איטליה
* חוקרי ארצות פורטוגזים מגיעים לפתח נהרות הסנגל והגמביה; דיניש דיאש מגלה את קאפ-ור 
* יהודי הולנד מגורשים מן המדינה
* קונסטנטינוס האחד עשר, הדספוט של מוראה פולש לדוכסות אתונה ומשעבד אותה

## נולדו

* נילקנטה סומיאג'י, מתמטיקאי ואסטרונום הודי (נפטר ב-1544)

## נפטרו

* ר' יוסף אלבו, רב ופילוסוף מיהדות ספרד (נולד ב-1380)
* ר' שמעון בן צמח דוראן, (הרשב"ץ) רב ביהדות אלג'יריה (נולד ב-1361)

## לוח שנה

## קישורים חיצוניים
ישי

[שמאל|ממוזער|170px|ישי, כפי שתואר על חלון [ויטרז' בכנסייה באנגליה]]
**יִשַׁי** הוא דמות מקראית, אביו של דוד המלך, וכפי המשתמע מהמקרא, אציל ואיש חשוב בעיר מגוריו בית לחם.

על פי רש"י על שמואל ב', פרק ח', פסוק ב', ישי נהרג על ידי אנשי מואב ביחד עם אשתו וחלק מילדיו.

## שמו
הצורה הארוכה של השם, אִישַׁי, מופיעה פעם אחת במקרא, בדברי הימים, ויש המשערים שהיא עצמה קיצור של השם התאופורי אישיהו או אישיה (איש-יה) שאינו מופיע במקרא. על פי השערה אחרת השם יִשַׁי הוא צורה מקוצרת של ישיה (יש-יה).

## במקרא
במגילת רות, מסופר שבעז, שהיה בן בנו של נחשון בן עמינדב נשא לאישה את רות המואביה, והם הולידו את עובד, עובד הוליד את ישי וישי הוליד את דוד.

על פי דברי הימים, לישי היו שבעה בנים: אליאב, אבינדב, שמעא, נתנאל, רדי, אוצם ודוד; וכן שתי בנות: צרויה ואביגיל. על פי ספר שמואל, היו לישי שמונה בנים, ואף בדברי הימים מוזכר אדם בשם אליהו מאחי דוד, שכנראה היה מאם אחרת או שהיה בנו של אחד מאחי דוד. אליהו מופיע ברשימת בעלי התפקידים של דוד כממונה מטעם המלך על שבט יהודה (דברי הימים א כז, יח).

בימי שאול המלך, היה ישי זקן ומכובד בקרב חשובי עירו. על פי המסופר בספר שמואל מצווה אלוהים את שמואל הנביא לנסוע לבית לחם אל בית ישי על מנת למשוח מבניו למלך במקום שאול. ישי, שאינו משער שבנו דוד ראוי למלוכה, מציג בפני שמואל את כל בניו ורק לבסוף, לאחר דרישתו המפורשת של שמואל, מציג בפניו את דוד. ייתכן כי עדות זו יכולה להוות רמז לכך שדוד היה בן האישה האחרת או הפילגש של ישי. הוא גם היה צעיר הבנים ומכאן ייתכן שישי נשא אישה נוספת צעירה יותר ובשל כך מעמדו של דוד היה נחות יותר משאר האחים ולכן לא הוצג בפני שמואל ביחד אתם. אלוהים אומר לשמואל שדוד הוא המועמד הראוי בעיניו ושמואל מושח אותו בשמן.
בפרק י"ז, ישי שולח את דוד בנו להביא צידה לאחיו הגדולים ממנו, שהלכו עם שאול במלחמה.

בספרי הנביאים והכתובים ההתייחסות לדוד המלך היא בשם "דוד בן ישי", ובפי אויביו: "בן ישי" בלבד. הנביא ישעיהו מתנבא על העתיד בחזון גאולה: .
יאיר זקוביץ טוען שהבחירה להשתמש בדמות של ישי כמייצגת את השורש של המנהיגות האידיאלית נובעת מהיותו של ישי דמות שלא חטאה, לעומת בנו דוד, אבי השושלת, אשר נכשל בחטא, או למצער לא היה דמות אידיאלית מספיק.

## במדרש
שם אשתו של ישי (ואמו של דוד) לא מוזכר בתנ"ך, אולם בתלמוד הבבלי היא מכונה נצבת בת עדאל.

המדרש מונה אותו עם הצדיקים שלא חטאו. על פי המובא בתלמוד הבבלי, ישי הוא אחד מארבעת האנשים (יחד עם בנימין, עמרם וכלאב) ש"מתו בעטיו של נחש", כלומר שלא מתו בעוונם אלא רק בגלל הגזרה שנגזרה על המין האנושי בעקבות מעשה חטא עץ הדעת והנחש, והוא אחד משמונת נסיכי האדם הנזכרים בספר מיכה.

## בנצרות

לישי יש חשיבות רבה במסורת הנוצרית, בכך שעל פי הברית החדשה הוא אחד מאבותיו של ישו. בנוסף לכך, הפסוק בישעיהו מייחס את המשיח לישי: , מה שגרם לביטוי "אילן ישי", שגם זכה לביטוי אומנותי נרחב.

## אילן יוחסין

## ראו גם

* עץ משפחה של דמויות מקראיות - מתרח ועד שלמה
* קבר ישי ורות

## קישורים חיצוניים

* 

## הערות שוליים

קטגוריה:אישים בספר שמואל
קטגוריה:דוד
קטגוריה:משפחת ישי
קטגוריה:אישים בתנ"ך שהגיעו לגיל 110
נבחרת ג'יבוטי בכדורגל

**נבחרת ג'יבוטי בכדורגל**, הידועה בכינוייה "הים האדום הצעיר", היא נבחרת הכדורגל הלאומית של ג'יבוטי. הנבחרת חברה בקונפדרציית הכדורגל של אפריקה.

## כל [[גביע העולם בכדורגל|גביעי העולם]]
* 1930 עד 1998 - לא נכנסה
* 2002 - לא העפילה
* 2006 - לא נכנסה
* 2010 עד 2026 - לא העפילה

## כל [[גביע אפריקה לאומות|גביעי אפריקה]]
* 1957 עד 1998 - לא השתתפה
* 2000 עד 2002 - לא העפילה
* 2004 - פרשה
* 2006 - לא השתתפה
* 2008 - פרשה
* 2010 - לא העפילה
* 2012 עד 2015 - לא השתתפה
* 2017 עד 2027 - לא העפילה

## קישורים חיצוניים

* 

## הערות שוליים

קטגוריה:ג'יבוטי: כדורגל
ג'יבוטי
נבחרת סיירה לאון בכדורגל

**נבחרת סיירה לאון בכדורגל**, הידועה בכינוי "כוכבי לאון", היא נבחרת הכדורגל הלאומית של סיירה לאון.

## כל גביעי העולם
* 1930 עד 1970 - לא נכנסה
* 1974 עד 1986 - לא העפילה
* 1990 - לא נכנסה
* 1994 - פרשה
* 1998 עד 2026 - לא העפילה

## כל גביעי אפריקה

:*משחקי תיקו כוללים גם משחקים שהוכרעו בבעיטות הכרעה

## ספקי ערכות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סיירה לאון: כדורגל
סיירה לאון
ברווז הבית

**ברווז הבית** (שם מדעי: *Anas platyrhynchos domesticus*) הוא עוף מים ממשפחת הברווזיים. ברווז הבית בוית בסין מהמין ברכייה וכמה מהזנים גם מהברווז ברבר. באנגלית ובשפות נוספות מכונה ברווז הבית **ברווז פקין** משום מוצאו הסיני. ברווז פקין הוא גם שם למתכון הכנה סיני של בשר ברווז.

כענף חקלאי, מגדלים ברווזי בית לשם ביצים, בשר ופלומה. לעיתים מגדלים אותם כחיית מחמד או לנוי.

ברווזים גודלו על ידי האדם מזה אלפי שנים. ככל הנראה תהליך הביות החל בדרום-מזרח אסיה. הם אינם פופולריים לגידול כמו התרנגולים, מכיוון שלברווזים בשר יותר שומני והם זקוקים לשטח גידול גדול יותר מהתרנגולים, דבר שמייקר את העלות הכוללת של גידול ברווזים לצורכי בשר. נוצות הברווז ובייחוד הפלומה שבין הנוצות משמשים כבידוד (למשל בשמיכות פוך) ולכן גידלו ומגדלים ברווזים באזורים הקרים של סין.

## קישורים חיצוניים

מרכז|ממוזער|400px|ברווזים בשחייה

קטגוריה:ברווזים מצויים
קטגוריה:טקסונים קיימים שהתפתחו בהולוקן
קטגוריה:מינים מבויתים
STS-110

**STS-110**, היא משימה בתוכנית מעבורות החלל של נאס"א לתחנת החלל הבינלאומית. במשימה זו שוגרה האטלנטיס והותקן חלק ה-S0 Truss, שנותן תמיכה למבנה התחנה.

## צוות
* **מפקד המשימה:**  מייקל בלומפילד 
* **טייס:**  סטפן פריק 
* **מומחה למשימה:**  ג'רי רוס (Jerry L. Ross)
* **מומחה למשימה:**  סטיבן סמית (Steven L. Smith)
* **מומחית למשימה:**  אלן אוצ'ואה 
* **מומחה למשימה:**  לי מורין (Lee M.E. Morin)
* **מומחה למשימה:**  רקס ולהיים 

## המשימה
השיגור תוכנן ל-4 באפריל אך נדחה מסיבה טכנית. הוא בוצע מכן שיגור 39B במרכז החלל קנדי ב-8 באפריל 2002. ב-10 באפריל המעבורת התחברה למודול "דסטיני" בתחנת החלל הבין-לאומית בה שהתה משלחת מס' 4 לתחנת החלל הבין-לאומית בפיקוד יורי אונופריינקו. 

מטרתה העיקרית של משימת STS-110 הייתה לחבר את חלק ה-S0 Truss למודול המעבדה בתחנת החלל הבינלאומית. חלק זה היווה את הבסיס לחלקים S1 ו-P1 שהורכבו בשתי המשימות שלאחר משימה זו (STS-111 ו-STS-112 בהתאמה). להשלמת המשימה נדרשו 4 פעילויות חוץ רכביות באורך כולל של כ-28 שעות. בכל פעילות השתתף זוג אסטרונאוטים. לאחר סיום מוצלח של המשימה, ב-17 באפריל מעבורת התנתקה מתחנת החלל.

הנחיתה בוצע ב-19 באפריל במסלול נחיתה מס' 33 במרכז החלל קנדי.

## ראו גם
* משימות מעבורות החלל

## קישורים חיצוניים

* אודות משימת STS-110 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

STS-110
קטגוריה:2002 בארצות הברית
STS-109

**STS-109**, היא משימה בתוכנית מעבורות החלל של נאס"א.
במשימה זו נשלחו האסטרונאוטים לבצע עבודות תחזוקה בטלסקופ החלל האבל. בחמש הליכות חלל החליפו האסטרונאוטים את הציוד לטלסקופ. זוהי הייתה המשימה המוצלחת האחרונה של מעבורת החלל קולומביה.

## צוות
* **מפקד המשימה:**  סקוט אלטמן (Scott D. Altman)
* **טייס:**  דואן קריי (Duane G. Carey)
* **מפקד מטען:**  ג'ון גרנספלד (John M. Grunsfeld)
* **מומחה למשימה:**  ננסי קרי גרג (Nancy J. Currie)
* **מומחה למשימה:**  ג'יימס ניומן (James H. Newman)
* **מומחה למשימה:**  ריצ'רד לינהן (Richard M. Linnehan)
* **מומחה למשימה:**  מייקל מסימינו (Michael J. Massimino)

## המשימה
השיגור היה מתוכנן ל-21 בפברואר 2002. הוא נדחה ל-28 בפברואר מסיבות ניהוליות ובסופו של דבר מעבורת החלל קולומביה שוגרה בהצלחה מכן שיגור 39A במרכז החלל קנדי ב-1 במרץ 2002. לקראת המשימה מעבורת עברה שדרוג ועליה הותקן ציוד חדש.

בתחילת המשימה המעבורת העבירה את טלסקופ החלל האבל למסלול גבוה יותר.

במהלך המשימה התקינו האסטרונאוטים ציוד מדעי חדש:
* מצלמה מתקדמת לסריקה
* מערך פאנלים סולארים חדש
* יחידת בקרת כוח
* Cryocooler חדש למצלמת התת-אדום.

לצורך ביצוע עבודות אלו נדרשו 5 פעילויות חוץ רכביות בהם השתתפו גרנספילד, לינהן ומסימינו. בכל פעילות השתתף זוג אסטרונאוטים והיא נמשכה כ-7 שעות.

המעבורת נחתה במסלול נחיתה מס' 15 במרכז החלל קנדי ב-12 במרץ.

ימין|ממוזער|200px|טלסקופ החלל האבל לאחר תיקונו במשימת STS-109

## ראו גם
* משימות מעבורות החלל

## קישורים חיצוניים

* אודות משימת STS-109 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

STS-109
קטגוריה:2002 בארצות הברית
נבחרת גינאה המשוונית בכדורגל

**נבחרת גינאה המשוונית בכדורגל** היא נבחרת הכדורגל הלאומית של גינאה המשוונית.

 הנבחרת העפילה 5 פעמים לגביע אפריקה לאומות. בשנת 2015 רשמה את הישג השיא שלה כאשר סיימה רביעית.

## מלבישות

## כל גביעי העולם
* 1930 עד 1998 - לא נכנסה
* 2002 עד 2026 - לא העפילה

## כל גביעי אפריקה

:*משחקי תיקו כוללים גם משחקים שהוכרעו בבעיטות הכרעה

## שיאי שחקנים
נכון ל-8 בספטמבר 2025. *לאחר המשחק מול *
:שחקנים **מודגשים** הם שחקנים שעדיין פעילים בנבחרת.

### שיאני ההופעות
ממוזער|'''פדריקו ביקורו שיאן ההופעות (61) בנבחרת גינאה המשוונית בכל הזמנים'''

### מלכי השערים
[ממוזער|261x261 פיקסלים|'''[אמיליו אנסואה''' מלך שערי (24) נבחרת גינאה המשוונית בכל הזמנים.]]

## קישורים חיצוניים

* 

## הערות שוליים

קטגוריה:גינאה המשוונית: כדורגל
גינאה המשוונית
עדי בנימינוב

**עדי בנימינוב** (נולד ב-24 באוגוסט 1956) הוא במאי טלוויזיה ישראלי.

## קריירה
בנימינוב החל לביים ב-1993 בתוכנית "קופיקו". בשנת 1995 ביים את קלטת הילדים "סבתא בישלה דייסה". בין השנים 2003-1998 ביים את תוכנית הבידור "רק בישראל". בין השנים 2007-2000 ביים את "הכספת" שהנחו ארז טל וגבי גזית. בין השנים 2011-2001 ביים את סדרת הטלוויזיה "החיים זה לא הכל". בשנת 2001 ביים את סדרת הטלוויזיה "אחלה סרט" בהשתתפותם של אלי פיניש ומריאנו אידלמן ואת "לגעת באוכל" של איל קיציס וטל פרידמן. ב-2002 ביים את תוכנית הטלוויזיה בהנחייתו של רמי ורד. בשנת 2006 ביים את הטלנובלה "ילדות רעות". בשנת 2010 ביים את העונה הראשונה של סדרת הטלוויזיה "בית ספר למכשפים" ששודרה בערוץ לוגי.

בנוסף ביים גם את התוכניות: "ארץ נהדרת", "החיים זה לא הכל" ואת "מועדון ארוחת הערב".

באוקטובר 2015 עלתה לשידור סדרת הטלוויזיה "ג'ינג'י" בבימויו.

## קישורים חיצוניים

* 

קטגוריה:במאי טלוויזיה ישראלים
קטגוריה:ישראלים שנולדו ב-1956
נבחרת תימן בכדורגל

**נבחרת תימן בכדורגל** (בערבית: **منتخب اليمن لكرة القدم**) היא נבחרת הכדורגל הלאומית של תימן. 

כאשר הייתה המדינה מפוצלת לצפון תימן ולדרום תימן התקיימו שתי נבחרות לאומיות עד לאיחוד בין המדינות בשנת 1990. לאחר האיחוד בין הנבחרות נחשבה הנבחרת הלאומית, כממשיכת דרכה של "**נבחרת צפון תימן**" ולא של "**[[נבחרת דרום תימן בכדורגל|נבחרת דרום תימן]]**" (כמו שנבחרת גרמניה נחשבת לממשיכת דרכה של נבחרת מערב גרמניה בכדורגל ולא של נבחרת מזרח גרמניה).

נבחרת תימן (או נבחרת צפון תימן) מעולם לא העפילה לגביע העולם בכדורגל.

נבחרת תימן העפילה לראשונה בתולדותיה לגביע אסיה שנערך בשנת 2019, אך הפסידה בכל משחקיה בטורניר.

נבחרת דרום תימן העפילה בעבר לגביע אסיה 1976.

## כל [[גביע העולם בכדורגל|גביעי העולם]]
;צפון תימן:
*1930 עד 1982 - לא נכנסה
*1986 עד 1990 - לא העפילה
;תימן:
*1994 עד 2026 - לא העפילה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## אליפות פדרציית הכדורגל של מערב אסיה
*2010 - סיבוב ראשון
*2012 - סיבוב ראשון
*2014 - פרשה

## [[גביע המפרץ לאומות|גביעי המפרץ לאומות]]

## קישורים חיצוניים

* 
*

## הערות שוליים

קטגוריה:תימן: כדורגל
תימן
נבחרת לוב בכדורגל

שמאל|ממוזער|סמל העבר של התאחדות הכדורגל הלובית
**נבחרת לוב בכדורגל**, (בערבית: **منتخب ليبيا لكرة القدم**), המכונה "אבירי הים התיכון" (בעבר, תחת משטר קדאפי כונתה "הירוקים") היא נבחרת הכדורגל הלאומית של לוב.

 נבחרת לוב מעולם לא עלתה לגביע העולם בכדורגל והשתתפה בשלושה גביעי אפריקה לאומות. בטורניר הראשון בו השתתפה היא סיימה במקום השני, כאשר אירחה את הטורניר של גביע אפריקה לאומות 1982.

## היסטוריה
נבחרת לוב ניסתה להעפיל לגביע העולם בכדורגל רק החל ממונדיאל 1970 אך לא הצליחה תחילה להעפיל. בשנות ה-80 התחזקה הנבחרת ויכלה לעלות תאורטית מתוך היבשת האפריקאית אך מסיבות בינלאומיות היא נאלצה לפרוש ממונדיאל 1982 ומונדיאל 1990.

הנבחרת הייתה קרובה להעפלה למונדיאל 1986 לאחר ניצחונות על נבחרת סודאן ונבחרת גאנה אך נכשלה בשלבי הסיום כנגד נבחרת מרוקו. שלהם הפסידה במשחק אחד 3:0 וניצחה במשחק הגומלין 0:1 אך בזכות הפרש שערים עלתה הנבחרת המרוקנית שלב.

לאחר שהנבחרת לא נכנסה למוקדמות מונדיאל 1994 ומונדיאל 1998 היא ניסתה להעפיל למונדיאל 2002 שנערך ביפן וקוריאה. תחילה ניצחה הנבחרת את נבחרת מאלי 3:4. בשלב הבתים הנבחרת השיגה רק תיקו אחד מתוך שמונה משחקים. למרות זאת, קיבל קפטן הנבחרת, א-סעדי קדאפי (בנו של מועמר קדאפי) הצעה לשחק בסרייה א באיטליה בקבוצת פרוג'ה. ב-2003 הוא שיחק שם משחק אחד, עד שנכשל בבדיקת סמים.

במוקדמות מונדיאל 2006 ניצחה הנבחרת תחילה את נבחרת סאו טומה ופרינסיפה 0:9 ועלתה לשלב הבתים המוקדם, אך לא הצליחה להעפיל לטורניר עצמו.

בשלבי מוקדמות גביע אפריקה לאומות 2012 הנבחרת שיחקה בקהיר, בשל מלחמת האזרחים בלוב שלא אפשר לשחק באצטדיונה הביתי בטריפולי. חרף המהומות מבית, הנבחרת הצליחה להעפיל לטורניר.

תחת שלטון קדאפי הנבחרת שיחקה במדים ירוקים והנבחרת כונתה בשם "הירוקים". מאז ה-3 בספטמבר 2011 הנבחרת משחקת במדים לבנים ועליהם דגל לוב החדש בצבעי הטריקולור אדום-שחור-ירוק.

## כל [[גביע העולם בכדורגל|גביעי העולם]]
* 1930 עד 1962 - לא נכנסה
* 1966 - פרשה
* 1970 - לא העפילה
* 1974 - לא נכנסה
* 1978 - לא העפילה
* 1982 - פרשה בזמן העפלה
* 1986 - לא העפילה
* 1990 - פרשה בזמן העפלה
* 1994 - נפסלה כחלק מסנקציות של האו"ם
* 1998 - לא נכנסה
* 2002 עד 2026 - לא העפילה

## כל [[גביע אפריקה לאומות|גביעי אפריקה]]

:*משחקי תיקו כוללים גם משחקים שהוכרעו בבעיטות הכרעה

## שיאי שחקנים
נכון ל-8 בספטמבר 2025. *לאחר משחק נגד *
:שחקנים **מודגשים** הם שחקנים שעדיין פעילים בנבחרת.

### שיאני ההופעות

### מלכי השערים

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לוב: כדורגל
לוב
נבחרת סודאן בכדורגל

**נבחרת סודאן בכדורגל** (בערבית: **منتخب السودان لكرة القدم**), הידועה בכינוייה "הניצים של ג'דאיינה", היא נבחרת הכדורגל הלאומית של סודאן. 

נבחרת סודאן הייתה אחת משלוש הנבחרות (ביחד עם נבחרת אתיופיה ונבחרת מצרים) שהשתתפו בגביע אפריקה לאומות הראשון בהיסטוריה ב-1957 ואף זכתה בטורניר בשנת 1970.

## כל גביעי העולם
* 1930 עד 1954 - לא נכנסה
* 1958 - פרשה בזמן העפלה
* 1962 - פרשה
* 1966 - פרשה
* 1970 - לא העפילה
* 1974 - לא העפילה
* 1978 - פרשה
* 1982 עד 1990 - לא העפילה
* 1994 - פרשה
* 2002 עד 2026 - לא העפילה

## כל גביעי אפריקה

:*משחקי תיקו כוללים גם משחקים שהוכרעו בבעיטות הכרעה

## מלבישות

## קישורים חיצוניים

* 

## הערות שוליים

קטגוריה:סודאן: כדורגל
סודאן
STS-111

**STS-111**, היא משימה בתוכנית מעבורות החלל של נאס"א כדי לחדש אספקה לתחנת החלל הבינלאומית, להביא את הצוות החמישי שיחליף את הצוות הרביעי, ואת הצוות הרביעי להחזיר בשלום לפני כדור הארץ.

## צוות
* **מפקד המשימה:**  קנת קוקרל 
* **טייס:** פול לוקהארט (Paul S. Lockhart)
* **מומחה למשימה:** פרנקלין צ'נג דיאז (Franklin R. Chang-Diaz)
* **מומחה למשימה:** פיליפ פרין (Philippe Perrin)

### ממריאים לתחנת החלל (משלחת מס' 5)
* **מפקד תחנת החלל:**  ולרי קורזון 
* **מהנדס טיסת תחנת החלל:**   פגי ויטסון 
* **[[מהנדס טיסה]]:** סרגיי טרשצ'וב 

### חוזרים מתחנת החלל (משלחת מס' 4)
* **מפקד תחנת החלל:**  יורי אונופריינקו 
* **מהנדס טיסת תחנת החלל:**  קרל ולז (Carl E. Walz)
* **מהנדס טיסה:**  דניאל בורש (Daniel W. Bursch)
### צוות גיבוי
*  אלכסנדר קאלרי
*  סקוט קלי
*  דמיטרי קונדרטייב

## המשימה
הטיסה הייתה מתוכננת ל-30 במאי 2002 אך נדחתה בגלל מזג אוויר. ב-31 במאי היא נדחתה עקב בעיה טכנית. ב-5 ביוני השיגור בוצע בהצלחה. ב-7 ביוני המעבורת התחברה למודול "דסטיני" של תחנת החלל הבין-לאומית בה שהה צוות משלחת מס' 4 לתחנת החלל הבין-לאומית.

כאמור, מטרתה העיקרית של משימת STS-111 הייתה לחדש את אספקת תחנת החלל ולהחליף את הצוות הרביעי (שני רוסים ואמריקאי) עם הצוות החמישי (שני אמריקאים ורוסי). ביחד עם המעבורת הגיע יחידה לוגיסטית Leonardo. היחידה הוצאה מתא המטען של המעבורת והוצמדה למודול "יוניטי". בהמשך הוצאו ממנו מצרכים שונים בהיקף 6,701 ק"ג ובמקומם הועבר חומר בהישף של 5,058 ק"ג שניתן להחזיר לכדור הארץ.

במשימה זו הותקן חלק נוסף לזרוע הרובוטי של תחנת החלל הבינלאומית קנדארם2 שהותקן במשימת STS-110.

במהלך המשימה צ'אנג-דיאז ופרין ביצעו 3 פעילויות חוץ רכביות באורך כולל של 19.5 שעות. בפעילויות אלו הותקנו חלקים נוספים של זרוע רובוטי קנדארם2 להחרבת תחום פעילותה.

ב-15 ביוני מעבורת עזבה את תחנת החלל הבין לאומית ועל סיפונה צוות קבוע מס' 4. היא נחתה במסלול נחיתה מס' 22 בבסיס חיל האוויר אדוארדס.

צוות משלחת מס' 5 שהגיע עם המעבורת לתחנת החלל החל בעבודה סדירה.

ממוזער|ימין|250px|מעבורת החלל אנדוור במשימת STS-111

## ראו גם
* משימות מעבורות החלל

## קישורים חיצוניים

* אודות משימת STS-111 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

STS-111
קטגוריה:2002 בארצות הברית
נבחרת בורונדי בכדורגל

**נבחרת בורונדי בכדורגל**, הידועה בכינוייה "הדרורים", היא נבחרת הכדורגל הלאומית של בורונדי.

## תלבושות לאורך השנים
באופן מסורתי, נבחרת בורונדי לובשת את שלושת צבעי דגלה: אדום, ירוק ולבן.
#### ספקי ערכות

## כל [[גביע העולם בכדורגל|גביעי העולם]]
* 1930 עד 1990 - לא נכנסה
* 1994 - לא העפילה
* 1998 - פרשה בזמן העפלה
* 2002 - פרשה
* 2006 עד 2026 - לא העפילה

## כל [[גביע אפריקה לאומות|גביעי אפריקה]]

:*משחקי תיקו כוללים גם משחקים שהוכרעו בבעיטות הכרעה
## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בורונדי: כדורגל
בורונדי